ΓΡΑΠΤΗ ΕΡΩΤΗΣΗ P-2148/01

υποβολή: W.G. van Velzen (PPE-DE) προς την Επιτροπή

(10 Ιουλίου 2001)

Θέμα: Υλοποίηση του σχεδίου δράσης Τρίτη Γενιά της κινητής τηλεφωνίας

Στο πλαίσιο της ανακοίνωσης της Ευρωπαϊκής Επιτροπής(1) σχετικά με την εισαγωγή κινητών επικοινωνιών τρίτης γενιάς (3G) στην ΕΕ: η τρέχουσα κατάσταση και η περαιτέρω πορεία και στο πλαίσιο πρόσφατων εξελίξεων στον τομέα αυτό, προκύπτουν τα ακόλουθα ερωτήματα:

- Τους τελευταίους μήνες έχουν πολλά γραφεί στον τύπο για την άδεια που χορήγησε η Γερμανική Εθνική Κανονιστική Αρχή για την κατανομή τηςποδομής σε ό,τι αφορά δίκτυα του UMTS (Παγκόσμιο Σύστημα Κινητών Τηλεπικοινωνιών). Μπορεί η Επιτροπή να προβεί σε επισκόπηση της κατάστασης σχετικά με το θέμα της σχετικήςποδομής, για άλλες Εθνικές Κανονιστικές Αρχές στην ΕΕ·

- Στο μεταξύ, έχει η Επιτροπή προβεί σε συζητήσεις με την Ευρωπαϊκή Τράπεζα Επενδύσεων (ΕΤΕ) για ένα πλαίσιο ανταγωνισμού αναφορικά με τη χορήγηση δανείων σε φορείς εκμετάλλευσης τηλεπικοινωνιών, και εάν ναι, πώς διαγράφεται αυτό το πλαίσιο ανταγωνισμού και ποιος είναι ο χαρακτήρας και το μέγεθος αυτών των δανείων·

- Είναι ο Επίτροπος Liikanen διατεθειμένος, το Σεπτέμβριο και τον Οκτώβριο του 2001, να ενημερώσει λεπτομερώς την Επιτροπή Βιομηχανίας, Εμπορίου, Έρευνας και Ενέργειας σχετικά με τηνλοποίηση του σχεδίου 3G, όπως αναφέρεται και στα συμπεράσματα της Ευρωπαϊκής Διάσκεψης Κορυφής στη Στοκχόλμη·

(1) (COM(2001) 141.

Απάντηση του κ. Liikanen εξ ονόματος της Επιτροπής

(5 Σεπτεμβρίου 2001)

Μετά από την έγκριση της ανακοίνωσης 3G(1) τον Μάρτιο του 2001, η Επιτροπή έθεσε το θέμα της κοινής χρήσης τηςποδομής δικτύου με την ευκαιρία πολλών συναντήσεων με τις διοικήσεις και τις ρυθμιστικές αρχές των κρατών μελών. Τα κράτη μέλη κατ' αρχήν συμμερίζονται την άποψη της Επιτροπής ότι η κοινή χρήση δικτύου μπορεί να αποφέρει πιθανά οικονομικά οφέλη, καθώς επίσης και να διευκολύνει μια φιλική προς το περιβάλλον εγκατάσταση των δικτύων.

Κατά την εξέταση της κοινής χρήσης τηςποδομής δικτύου, τα κράτη μέλη λαμβάνουνπόψη δύο κυρίως πτυχές, δηλαδή τη συμβατότητα των διαφόρων σχεδίων κοινής χρήσης δικτύου με τους ισχύοντες όρους χορήγησης αδειών και τον αντίκτυπό τους στον ανταγωνισμό.

Όσον αφορά τους όρους χορήγησης αδειών, αυτό αποτελεί ευθύνη των κρατών μελών. Στις επαφές της με τα κράτη μέλη, η Επιτροπή έχει τονίσει τη σημασία της αποφυγής της αποσπασματικής προσέγγισης όσον αφορά τους κανόνες κοινής χρήσης δικτύου.

Από τις επαφές μεταξύ Επιτροπής και κρατών μελών έχει καταστεί σαφές ότι σε ορισμένα κράτη μέλη, κυρίως στη Δανία, στη Γερμανία, στις Κάτω Χώρες και στο Ηνωμένο Βασίλειο, οι ρυθμιστικές αρχές έχουν εξετάσει το θέμα και έχουν εκδόσει οδηγίες όσον αφορά μέχρι ποιό βαθμό η κοινή χρήση δικτύου είναι συμβατή με τους όρους χορήγησης αδειών. Σε αυτό το πλαίσιο, αξίζει επίσης να σημειωθεί ότι οι νέες τεχνολογικές εξελίξεις μπορεί να επιτρέψουν την κοινή χρήση ορισμένων τμημάτων του εξοπλισμού δικτύου, ενώ οι φορείς εκμετάλλευσης διατηρούν τον ανεξάρτητο έλεγχο των λειτουργιών δικτύου. Σε άλλα κράτη μέλη, όπως στη Σουηδία, οι όροι χορήγησης αδειών φαίνεται να προβλέπουν ευθύς εξ αρχής τη δυνατότητα κοινής χρήσης δικτύου και έχουν ήδη εφαρμοστεί.

Όσον αφορά τις πτυχές του ανταγωνισμού, καμία επίσημη απόφαση δεν έχει ακόμα ληφθεί, διότι οι αρχές ανταγωνισμού εξετάζουν ουσιαστικά τον αντίκτυπο της κοινής χρήσης δικτύου σε κάθε περίπτωση χωριστά. Σε αυτό το πλαίσιο, είναι σημαντικό να σημειωθεί ότι στο μέτρο που γνωρίζει η Επιτροπή, εκτός από μια περίπτωση στη Σουηδία, δεν έχουνποβληθεί έως τώρα στις εθνικές αρχές συγκεκριμένες προτάσεις για συμφωνίες κοινής χρήσης. Ομοίως, καμία τέτοια συμφωνία δεν έχει κοινοποιηθεί έως τώρα επισήμως στις αρμόδιεςπηρεσίες της Επιτροπής που ασχολούνται με τις πτυχές του ανταγωνισμού.

Οι αιτήσεις για δάνεια από τους φορείς εκμετάλλευσης τηλεπικοινωνιώνποβάλλονται, όπως και στην περίπτωση άλλων σχεδίων δανείων από την Ευρωπαϊκή Τράπεζα Επενδύσεων (ΕΤΕ) στην Επιτροπή για γνωμοδότηση πριν από την απόφαση της Τράπεζας. Σε αυτό το πλαίσιο, η Επιτροπή διεξάγει αυτή τη στιγμή συζητήσεις με την ΕΤΕ προκειμένου να συμφωνήσουν για το πλαίσιο δανειοδότητης έργων στον τομέα των τηλεπικοινωνιών. Όσον αφορά στη φύση και το ύψος των δανείων στον εν λόγω τομέα, η Τράπεζα χορήγησε δάνεια ύψους 2 126 εκατομμυρίων το 1999 και 2 211 εκατομμυρίων το 2000 σε φορείς εκμετάλλευσης τόσο σταθερών όσο και κινητών δικτύων στην Κοινότητα. Μέχρι τώρα κατά το 2001 έχει ζητηθεί η γνωμοδότηση της Επιτροπής για δάνεια στον εν λόγω τομέα εκτιμώμενης αξίας 2 000 εκατομμυρίων, τα οποία και πάλι καλύπτουν έργα τόσο για τα σταθερά όσο και τα κινητά δίκτυα στην Κοινότητα.

Το μέλος της Επιτροπής που είναι αρμόδιο για τις Επιχειρήσεις και την Κοινωνία των Πληροφοριών είναι, όπως και τα άλλα μέλη της Επιτροπής, πρόθυμο να ανταλλάξει απόψεις με τις κοινοβουλευτικές επιτροπές μετά από αίτημά τους. Η Επιτροπή ενδιαφέρεται να συζητήσει την πορεία των προαναφερθεισών ανακοινώσεων με την αρμόδια επιτροπή του Κοινοβουλίου. Κατάλληλος χρόνος κρίνεται ο Σεπτέμβριος του 2001 ή ο Οκτώβριος του 2001.

(1) Ανακοίνωση για την εισαγωγή κινητών επικοινωνιών τρίτης γενιάς στην Ευρωπαϊκή Ένωση: η τρέχουσα κατάσταση και η περαιτέρω πορεία, COM(2001)141 τελικό.